als_Latn dik_Latn sag_Latn
Njëra prej zgjedhjeve më serioze të karrierës që mund të bëni është se a do të jeni një orë për dikë tjetër ose të punoni për veten. Por mos u mashtroni: të punoni për veten nuk do të thotë që gjithmonë të filloni një kompani të re. Nuk është e lehtë të keni idenë e duhur dhe shumën e duhur të parave për të transformuar veten në një ndërmarrës gjatë natës. Ka shumë njerëz të cilët kanë dëshirë të jenë ndërmarrës( ose kështu mendojnë), por nuk e dinë se ku të fillojnë.
A keni menduar për mundësinë e tretë? Të bleni një biznes ekzistues dhe të jeni Kryeshefi Ekzekutiv i vetes. Emri i sofistikuar për këtë është ‘’ndërmarrësia përmes përvetësimit’’. Dhe është studiuar shumë nga shumë shkolla biznesi përreth vendit. Unë kam studiuar përvetësimet për të rritur kompaninë time të zhvillimit të programeve, Agent Beta, në vend se t’a rris atë ngadalë. Gjithashtu kam kërkuar të blej bzinese ekzistuese në Flippa për të shtuar shumëllojshmëri në portofolin tim.
Ndërmarrësi i zgjuar rekrutues kërkon një biznes i cili ka qëndruar profitabil. Ky është lloiji i biznesit i cili prodhon të ardhura të qëndrueshme dhe stabile, jo një makinë zhurme ose e cila ka përfitime të rralla. Është e rëndësishme të kuptoni se një biznes i qëndrueshëm dhe i ngurtë është ajo gjë që investitorët dhe bankierët e pëlqejnë, sa më pak rrezik për ta, aq më mirë! Biznesi i ngadalshëm i cili sjell të ardhura çdo muaj nuk është i rrallë, por vetëm nuk reklamohet në mënyrë të duhur.
Çfarë e bën një biznes të qëndrueshëm?
Konsumatorët e përsëritur, për shembull. Një bazë periodike e konsumatorëve është themelore në vazhdimin e qëndrueshmërisë të çdo kompanie. Një zgjerim i shpejtë i bazës së konsumatorëve nuk është një garancion për qëndrueshmërinë afat-gjate. Kështu që mos u mashtroni nga kjo. Kërkoni kompani të cilat kanë një bazë të konsumatorëve besnikë të cilët kthehen për shërbime dhe produkte muaj pas muaji, vit pas viti. Është e rëndësishme të mos shikoni vetëm statistikat e shitjeve të një kompanie të cilën po mendoni t’a bleni, por t’i shikoni konsumatorët individualë, a janë ata të njëjtit apo ndryshojnë shpesh? Ndryshimi i shpejtë në bazën tuaj të konsumatorëve është një shenjë se kompania ende nuk ka gjetur fushën e saj të vërtetë, dhe shumë kohë, para dhe burime po vendosen në kërkimin e asaj të duhurës.
Gjëja tjetër të cilën duhet t’a kërkoni, e çuditshme por duhet ta shikoni strukturën e ngadalshme të rritjes. Pse? Sepse kur t’a merrni atë në dorë nuk duhet të përballeni me llojet e krizave të cilat vijnë me rritjen e shpejtë, problemet e inventarit, problemet e shërbimit të konsumatorëve, dërgesat, magazinat, problemet e trajnimit dhe punësimit që rritja e shpejtë gjithmonë i sjell. Kjo nuk do të thotë që ju duhet të bleni një kompani të pashpresë, një e cila nuk ka të ardhme të mundshme të bazës së konsumatorëve.
Sipas themeluesit të Simple Life Insure Ty Steart, ‘’Ju po kërkoni diçka e cila ka treguar rritje të qëndrueshme gjatë viteve dhe po prodhon një produkt ose shërbim i cili do të vazhdojë të kërkohet në të ardhmen e parashikueshme’’.
Ndërtimi i një kompanie nga fillimi është një rrezik i madh dhe do të shkaktojë shumë stres dhe orë të rënda. Ju nuk mund të filloni pa para, duhet të dilni dhe t’i fitoni. Ju nuk filloni me një bazë të konsumatorëve, duhet t’i fitoni ata nga zeroja. Nuk ka asnjë staf me përvojë dhe të trajnuar i cili do të jetë i gatshëm t’i bëjë gjërat të vazhdojnë përderisa ju vendoseni.
Blerja e një kompanie të vendosur, në anën tjetër, mund të thotë se ju keni nevojë vetëm për disa ndryshime dhe t’a drejtoni atë në mënyrën siç dëshironi, dhe bankierët tuaj do ju duan juve që keni investuar në diçka aq të mirë, në vend se të ndiqni një ëndërr e cila nuk ka themel dhe gjasa të vogla të suksesit.
Andrew Medal
Ndërmarrës Serik, Strateg Digjital, Dizajner i Web-it, Autor, Vullnetar
Andrew Medal është themeluesi i agjensisë kreative digjitale Agent Beta. Ai ka ndihmuar organizata si California Education Department, Proctor & Gamble, Microsoft, Warner Bros dhe Inc. Magazine. Ai ka dëshmuar rezultate për Fortune 500 në zhvillimin e programeve dhe shtyrjes së rritjes.
Medal bën punë vullnetare brenda burgjeve me Last Mile, ku ai fuqizon të burgosurit me aftësi të zhvillimit të web-it.
als_Latn als_Latn als_Latn als_Latn als_Latn als_Latn als_Latn als_Latn als_Latn ban_Latn als_Latn als_Latn als_Latn